OSNOVNA ŠKOLA IVANA MAŽURANIĆA

S. S. KRANJČEVIĆA 2, 32100 VINKOVCI

Vinkovci, 25. listopad 2017.

*Zapisnik*

*Sjednice Učiteljskoga vijeća OŠ Ivana Mažuranića održane 25. listopada 2017. godine (srijeda) u 17,30 sati*

D n e v n i r e d

1. Verifikacija Zapisnika s prošle sjednice Učiteljskog vijeća.

2. Izvještaj sa sjednice Razrednik vijeća

3. Imenovanje Povjerenstva za provođenje postupka odabira putničke agencije za Školu u prirodi i Ekskurziju VII-ih razreda.

4. Diskriminacija učenika s teškoćama u razvoju- predavanje – psiholog i pedagoginja.

5. Različito

S obzirom da se ravnateljica ispričala zbog službenog puta sjednicu je vodio njen zamjenik, školski psiholog. Učitelji koji iz opravdanih razloga nisu prisutni sjednici su: Mirjana Javor, Davor Let, Mirela Rimac Ešegović.

Psiholog izvijestio promjene u dnevnom redu. Nakon treće točke dnevnog reda uvrštene su dvije nove: Suglasnost na ocjene kod napredovanja i Zamolba roditelja za prestanak pohađanja izborne nastave.

**Ad. 1.)** Zapisnik nije poslan članovima Učiteljskog vijeća na uvid pa se ne može usvojiti. Bit će poslan.

**Ad. 2.)** Pedagoginja iznijela izvještaj sa sjednice RV koje su održane 23. i 24. listopada 2017. godine. U svim odjeljenjima ostvarenje programa odvija se prema planu i programu. Uočeni eventualni problemi najčešći su disciplinski problemi, izostanci u nekim odjeljenjima i više negativnih ocjena kod pojedinih učenika. Preporučuje se da razrednici prate disciplinski „problematične“ učenike te na vrijeme reagiraju u vidu pozivanja roditelja na razgovor i/ili dodjelom pedagoških mjera. Što se tiče izostanaka s dopunske i dodatne nastave, mogu se evidentirati, ali kod rješavanja izostanaka neka se piše u e-dnevniku u rubriku „Ostalo“ kako se isti ne bi pribrojili ukupnom broju izostanaka učenika. U „razlogu“ se može upisati pojašnjenje.

Većina učitelja se žali na nedovoljan broj roditelja koji dolaze na primanja. Vjerojatno je to zbog e-dnevnika. Predlažemo da na sljedećim roditeljskim sastancima naglasite važnost dolaska roditelja na individualne razgovore.

**Ad. 3.)** U Povjerenstvu za Školu u prirodi (4 razredi) su: učiteljica Ksenija Peko (učitelj pratitelj), Manda Šteko (učitelj voditelj), ravnateljica, pedagoginja, psiholog (zapisničar), roditelj predstavnik 4.a Ana Mari Majstorović i roditelj predstavnik 4.b Igor Smole. Svi članovi su prihvatili Povjerenstvo. Sastanak Povjerenstva nije definiran te će se održati u terminu po dogovoru. U Povjerenstvu za ekskurzije 7-ih razreda su: razrednica Andrea Pranjić (učitelj voditelj), razrednica Mirela Klarić (učitelj pratitelj), ravnateljica, pedagoginja, psiholog (zapisničar), roditelj predstavnik 7.a Sandra Božanović i roditelj predstavnik 7.b Tomislav Sekulić. Učenici predstavnici razreda mogu doći na sastanak, ali nemaju pravo odluke. Sastanak Povjerenstva nije definiran te će se održati u terminu po dogovoru. Na sastanku će se izabrati predsjednik Povjerenstva i utvrditi će se uvjeti natječaja.

**Ad. 4.)** Ravnateljica je predložila učiteljice Ankicu Saračević i Vesnu Grgurić za ponovno produljenje svog mentorstva u zvanju učiteljice. Predložene ocjene za obje učiteljice su „izvrstan“ prema svim točkama. Učiteljsko vijeće je jednoglasno prihvatilo prijedlog. Ravnateljica je predložila Davora Leta prvi puta za napredovanje u zvanje mentora. Predložena ocjena je „izvrstan“ prema svim točkama. Učiteljsko vijeće je jednoglasno prihvatilo prijedlog. Navedeni učitelji su obaviješteni da u što kraćem roku svu dokumentaciju i obrasce prikupe i donesu na potpis kod ravnateljice.

**Ad. 5.)** Psiholog izvijestio o zamolbama roditelja za prestanak pohađanja izborne nastave. Sve zamolbe su usvojene i jednoglasno prihvaćene.

**Ad.6.)** Psiholog i pedagoginja održali su predavanje na temu „Diskriminacija učenika s teškoćama u razvoju“.

**Ad.7.)** Psiholog istaknuo kako će se 17. studenog 2017. obilježavati Dan sjećanja na žrtve Vukovara te da će Vijeće učenika kupiti svijeće koje će učenici zapaliti ispred škole kako bi odali počast svim žrtvama Vukovara. Također, je podsjetio nastavnike na pisanje zapisnika u e-dnevnik za održane roditeljske sastanke, individualne razgovore i razredna vijeća. Psiholog napomenuo kako se prilagođeni programi upisuju u e-dnevnik do 5. u mjesecu za prethodni mjesec. Razrednici su obaviješteni o označavanju podataka o matičnoj ustanovi u e-Matici. Psiholog napomenuo kako se treba pojačati dežurstva na hodniku na što su pojedini nastavnici rekli kako im raspored dežurstva nije najbolje usklađen te će se to riješiti sa satničarom.

Zapisničar: Dina Vondrak, pedagoginja Ravnateljica: Marina Markić, prof.